
Vytinta dešra – ne vien tik užkandis: maisto tinklaraštininkė siūlo 2 idėjas, kaip paprastą mėsos gaminį paversti stalo žvaigžde
Vytintą dešrą dažniausiai įprasta patiekti tiesiog supjaustytą griežinėliais kaip atskirą užkandį arba naudoti sumuštiniams. Tačiau šis mėsos gaminys, kartu suderintas su dar keliais visiems puikiai pažįstamais ingredientais, gali tapti puikiu įvairių patiekalų akcentu. Tam pritaria ir lietuviško prekybos tinklo „Maxima“ receptų idėjų partnerė Simona Lubauskaitė, pasak kurios, pridėjus bulvių, makaronų, kiaušinių ar daržovių, vos per pusvalandį galima paruošti sočių valgių, kuriems vytinta dešra suteikia malonaus sūrumo. Porą tokių receptų ji išbandyti siūlo ir „Maximos“ pirkėjams.
„Maximos“ receptų idėjų partnerė, maisto tinklaraštininkė Simona Lubauskaitė sako, kad štai smulkiai supjaustyta ir vos pakepinta vytinta dešra gali nustebinti jau visai kitokiu skoniu nei jis mums pažįstamas.
„Jei pakepinta vytinta dešra pasirodys pernelyg aštri, šį aštrumą gali puikiai subalansuoti ir sušvelninti, pavyzdžiui, grietinės padažas. Nustebsite, kaip šių dviejų puikiai pažįstamų nebrangių produktų derinys gali atsiskleisti visiškai kitaip – jis puikiai tinka tiek tradiciniams, tautiečio širdžiai artimiems patiekalams, tiek naujausių kulinarinių madų įkvėptiems užkandžiams“, – pastebi S. Lubauskaitė. 
Pavyzdžiui, pasak maisto tinklaraštininkės S. Lubauskaitės, jau minėtos vytintos dešros ir iš grietinės gaminamo padažo kombinacija yra puikiai tinkama gardinti makaronų ar pikantiškų užkandžių valgius. 
Eksperimentuoti virtuvėje atrandant netikėtus derinius, atrodo, visai paprastų kasdien naudojamų produktų, smagu dar ir dėl to, kad pasirūpinus jais už sumažintas įprastas kainas, pigiai galima paruošti vis naujų valgių, kurie džiugins ne tik skrandį, bet ir piniginę. 
„Tai padaryti visai nesunku – tiesiog apkepinkite keptuvėje smulkiai supjaustytą vytintą dešrą, įmuškite porą kiaušinių ir pagardinkite šaukštu grietinės bei žalumynais. Šiek tiek ilgiau užtruksiantis, bet ne mažiau skanus variantas – pakepintą dešrą derinkite su virtomis ar keptomis bulvėmis, svogūnais ir grietine, viską trumpai užkepdami tarkuotu sūriu“, – dar keliomis idėjomis dalijasi S. Lubauskaitė. 
Kad patiekalas nebūtų pernelyg sunkus, ji siūlo tokį valgį pagardinti pomidorais, paprikomis ar marinuotomis daržovėmis. Tokį mišinį jau galima dėti ir į lietinius ar tortilijas. 
S. Lubauskaitė taip pat atkreipia dėmesį ir į visiškai naują, šiuo metu itin populiarų socialinių tinklų receptą – pikantiškas salotas su vytinta dešra, sūrio kubeliais, kaparėliais, kornišonais ir grietininiu padažu. Ieškantiems papildomų skonių, šias salotas dar rekomenduojama pagardinti pupelėmis, kepta duona arba bulvių traškučiais. 
O kuo ji vaišintų užsukusius svečius ar norint nustebinti šeimą, „Maximos“ receptų partnerė, dalijasi porą savo pačios idėjų – viena jų labiau klasikinių skonių mėgėjams, o antroji – eksperimentinė. Kviečiame išbandyti!
Itališkos makaronų salotos 
Šiose sočiose salotose vytintos dešros sūrumą atsveria pomidorai, mocarela ir švelnus grietinės padažas. Jas galima pasiruošti ir iš anksto, tačiau šiuo atveju patariama padažą įmaišyti prieš pat patiekiant. Pagaminti šioms nebrangioms ir labai gardžioms salotoms reikės: 
· 80 g mėgstamos vytintos dešros;
· 80 g pepperoni dešros;
· 250 g trumpų (ne spagečių tipo) makaronų;
· 60 g parmezano;
· 200 g vyšninių pomidorų;
· 150 g mocarelos;
· 100 g alyvuogių;
· 4 saldžių žaliųjų paprikų;
· saujelės šviežių bazilikų lapelių.
Padažui reikės: 
· 3 v. š. grietinės;
· 3 v. š. majonezo;
· po 1 a. š. džiovintų krapų, džiovintų petražolių, česnakų granulių ir svogūnų miltelių;
· 2 a. š. baltojo arba raudonojo vyno acto;
· druskos, pipirų (pagal skonį).
Gaminimas. Makaronus išvirkite pagal ant pakuotės pateiktus nurodymus, gerai nuplaukite šaltu vandeniu ir palikite atvėsti. Pomidorus, abiejų rūšių dešras ir paprikas smulkiai supjaustykite ir sudėkite į dubenį. Tuomet sudėkite plėšytą mocarelą, alyvuoges, švelniai patrintus bazilikų lapelius, smulkiai sutarkuotą parmezaną ir atšaldytus makaronus. Į užsukamą stiklainį sudėkite visus padažo ingredientus, sandariai uždarykite ir gerai suplakite. Padažą užpilkite ant salotų ir kruopščiai išmaišykite. 
Traškučių bokštas su vytinta dešra ir grietine
Šis užkandis ruošiamas pakaitomis sluoksniuojant traškius, sūrius, kreminius ir gaivius ingredientus. Jį reikėtų gaminti prieš pat nešant ant stalo, kad pertepimas nespėtų suminkštinti traškučių. Jam paruošti reikės: 
· 100 g mėgstamos vytintos dešros;
· 2 pakelių storai pjaustytų bulvių traškučių;
· 100 g marinuotų agurkėlių;
· 100 g kietojo sūrio;
· 3–4 v. š. grietinės. 
Gaminimas. Plonais griežinėliais supjaustykite vytintą dešrą ir marinuotus agurkėlius. Smulkiai sutarkuokite sūrį. Į didesnę lėkštę sluoksniais dėkite traškučius, dešrą ir agurkėlius. Kiekvieną sluoksnį lengvai aptepkite grietine ir gausiai apibarstykite tarkuotu sūriu. Sluoksnius kartokite šiek tiek mažesnio skersmens, kad susiformuotų stabilus užkandžio bokštas. Patiekite iš karto. Skanaus! 

Apie lietuvišką prekybos tinklą „Maxima“ 
Lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu tinkle dirba apie 11 tūkst. darbuotojų ir veikia arti pustrečio šimto „Maximos“ parduotuvių visoje Lietuvoje, kuriose kasdien apsilanko daugiau nei 400 tūkst. klientų. 
Daugiau informacijos:
El. paštas komunikacija@maxima.lt 

